16/12/2019 | Administración LocalConsorcios
Consorcio Provincial Contra Incendios e Salvamento da Coruña
Convocatoria e rectificación das bases para a formación dunha bolsa de emprego para a cobertura de postos de bombeiro-condutor

Mediante Decreto da Presidencia núm.147/2019 de data 12.12.2019 aprobouse a rectificación das bases reguladoras da convocatoria dun concurso-oposición para a creación dunha bolsa de emprego temporal de bombeiro-condutor para atender necesidades temporais e interinidades no Consorcio Provincial contra Incendios e Salvamento da Coruña, que foron aprobadas, xunto á súa convocatoria, en decreto núm.143/2019 de data 02.12.2019 e publicadas no BOP da Coruña núm.233 de data 09.12.2019, e cuxo texto íntegro é o seguinte: <<Sendo titular da Presidencia do Consorcio Provincial Contra Incendios e Salvamento de A Coruña, don Manuel Silvestre Vlasenko Gallofre, a referida Autoridade dita a seguinte resolución: Por Decreto da Presidencia núm.143/2019 de data 02.12.2019 foron aprobadas as Bases reguladoras da convocatoria dun concurso-oposición para a creación dunha bolsa de emprego temporal de bombeiro-condutor para atender necesidades temporais e interinidades no Consorcio Provincial contra Incendios e Salvamento da Coruña; que foron publicadas no Boletín Oficial da Provincia núm.233 de data 09.12.2019. Detectados varios erros, con posterioridade á publicación das devanditas bases, faise necesaria a modificación das mesmas, polo que deben ser sometidas novamente a aprobación e publicación. Examinadas as novas bases da convocatoria en relación coa selección do persoal que vai conformar a bolsa de traballo, e de conformidade co artigo 21.1. g) da Lei 7/1985, do 2 de abril, Reguladora das Bases do Réxime Local, en relación co artigo 14.10 dos Estatutos do Consorcio, RESOLVO: PRIMEIRO.–Aprobar a convocatoria e a rectificación das bases reguladoras da convocatoria dun concurso-oposición para a creación dunha bolsa de emprego temporal de bombeiro-condutor para atender necesidades temporais e interinidades no Consorcio Provincial contra Incendios e Salvamento da Coruña, que foron aprobadas en decreto núm.143/2019 de data 02.12.2019, iniciándose novamente o cómputo do prazo para a presentación de solicitudes segundo establecido na base 7.ª, cuxo texto íntegro é o seguinte: BASES REGULADORAS DA CONVOCATORIA DUN CONCURSO-OPOSICIÓN PARA A CREACIÓN DUNHA BOLSA DE EMPREGO TEMPORAL DE BOMBEIRO-CONDUTOR PARA ATENDER NECESIDADES TEMPORAIS E INTERINIDADES NO CONSORCIO PROVINCIAL CONTRA INCENDIOS E SALVAMENTO DA CORUÑA 1.–OBXECTO DA CONVOCATORIA. O obxecto das presentes bases é seleccionar as persoas integrantes da bolsa de emprego temporal de bombeiros-condutores que prestarán servizo nos parques dependentes do Consorcio Provincial contra Incendios e Salvamento da Coruña a partir do 1 de xaneiro de 2020, data na que se asumirá a xestión directa do servizo. As ausencias que se han cubrir mediante esta bolsa de emprego serán aquelas derivadas de baixas médicas, permisos, vacacións ou vacantes con dereito a reserva de posto de traballo, entre outros, que o Consorcio determine. A existencia de vacantes temporais no servizo non obriga ao Consorcio á súa cobertura a través da presente bolsa de emprego, correspondéndolle ao Consorcio a determinación das vacantes que se han cubrir conforme ás necesidades do servizo.2.–DURACIÓN DA BOLSA DE EMPREGO. Esta bolsa finalizará no momento en que se cree unha nova derivada da celebración e convocatoria dun novo proceso selectivo para esta mesma categoría, e en todo caso, polo seu esgotamento.3.–CARACTERÍSTICAS. As retribucións e demais condicións laborais serán as que correspondan, en todo caso, coas prazas obxecto de substitución. A duración do nomeamento virá dada en función das necesidades do servizo conforme co determinado nas presentes bases. As funcións do posto de bombeiro-condutor serán as seguintes: 1. Levar a cabo a intervención nos sinistros, de acordo coas instrucións do seu superior e as sistemáticas de actuación vixentes, para procurar o salvamento de persoas e bens.2. Actuar con celeridade pero observando en todo momento condutas seguras para si mesmo, resto de persoal interveniente, así como terceiros e vítimas.3. Cumprir, en todo momento, a lexislación vixente en canto a normas de tráfico e circulación.4. Realizar todos aqueles labores encomendados polos seus superiores que sirvan de apoio á actuación e ao máis eficaz control da situación.5. Propiciar o traballo en equipo mediante a información continua da evolución do sinistro e dos resultados dos seus labores na zona de actuación na que interveña.6. Manterse no posto ou lugar asignado ata nova orde ou a finalización dos seus labores (neste caso informará o seu superior sobre os resultados do seu traballo); excepto nos casos de forza maior en que vexa en perigo a súa integridade física ou a de terceiros.7. Cumprir na súa xornada de traballo as actividades, de conformidade co plan de ocupación acordado para o efecto.8. Manter a destreza e habilidades necesarias para o adecuado manexo do material, observando as normas de seguridade específicas para cada útil ou ferramenta.9. Responsabilizarse do equipo que forma a dotación de material persoal ou do vehículo asignado, coñecendo a súa disposición e realizando as revisións pertinentes á substitución do servizo de acordo coa seguinte sistemática: a) Verificarase a existencia de todo o material habitual no vehículo e a súa localización adecuada. b) Comprobará o funcionamento e a necesidade de consumibles necesarios para o seu uso prolongado. c) Realizarase a limpeza do material e vehículo naqueles casos que proceda. d) Informarase o superior das situacións de anomalía, deterioración ou gasto que se observen. Despois de cada actuación repoñerase inmediatamente o material danado e os consumibles utilizados durante esta. Igualmente limparanse e acondicionaranse nos casos que procedan. De todas estas accións darase debida conta ao superior inmediato.10. Realizar calquera tipo de actividade que se programe dentro da actividade propia dos Parques (visitas institucionais, visitas de colexios ou funcións de representación). 11. Manexar o vehículo durante a prestación de servizos, así como os elementos mecánicos mantendo, en todo momento, as prescricións de seguridade e as normas de circulación e utilización.12. Realizar o mantemento básico dos vehículos, de acordo co programa de mantemento de instrucións fixadas para cada vehículo, dentro das correspondentes á súa categoría.13. Realizar os labores necesarios para o rescate e avaliación das persoas accidentadas en calquera intervención, tanto en apoio dos servizos sanitarios presentes no lugar como na súa ausencia.14. Limpeza de cocheiras e lugares destinados a almacenaxes.15. Realizar os labores propios de intervención, rescate ou auxilio en función da emerxencia tratada.16. O mantemento básico, limpeza e conservación do equipo ao seu cargo ou na súa quenda.17. Mantemento básico da orde e limpeza das instalacións do parque.18. Exclúense expresamente os labores de coidado da contorna e instalacións e as funcións propias do persoal de limpeza e mantemento.19. Cumprir as directrices marcadas polo xefe/a de quenda.20. Cubrir táboas ou outros mecanismos de control.21. Calquera outra tarefa que sexa necesaria para a prestación do servizo de emerxencia, ordenada polo seu superior xerárquico e que non supoña unha violación da relación contractual. Este persoal do servizo, cando non actúen en emerxencias, realizará as tarefas encomendadas de mantemento preventivo, preditivo e correctivo programadas, probas funcionais de equipos e preparación destes, seguindo as indicacións dos respectivos fabricantes para garantir un funcionamento óptimo. Igualmente participarán nos programas de adestramento conxuntos que se programen con outros servizos de emerxencias dentro da súa xornada laboral.4.–REQUISITOS DAS PERSOAS ASPIRANTES. Para poder tomar parte no presente proceso selectivo, as persoas aspirantes deberán reunir os seguintes requisitos (art.56 TREBEP): 1. Posuír a nacionalidade española ou a dalgúns dos Estados membros da Unión Europea, de conformidade co disposto nos artigos 57 do Real decreto lexislativo 5/2015, do 30 de outubro, polo que se aproba o Texto refundido da lei do estatuto básico do empregado público. Así mesmo, poderán participar os estranxeiros con residencia legal en España.2. Posuír a capacidade funcional para o desempeño das tarefas.3. Ter cumpridos dezaoito anos e non exceder, no seu caso, da idade máxima de xubilación forzosa.4. Non estar en ningunha das causas de incompatibilidade ou incapacidade establecidas na lexislación vixente para o persoal ao servizo das administracións públicas.5. Non ter sido separado mediante expediente disciplinario de ningunha das administracións públicas nin estar inhabilitado para o exercicio das funcións públicas. As persoas aspirantes cuxa nacionalidade non sexa a española deberán acreditar, igualmente, non estar sometidas a sanción disciplinaria ou condena penal que impida, no seu Estado, o acceso á función pública.6. Estar en posesión do título de graduado ESO, graduado escolar, formación profesional de primeiro grao ou equivalente, conforme á lexislación vixente. En todo caso, a equivalencia ou homologación de titulacións deberá achegala a persoa aspirante, mediante certificación expedida para o efecto, polo organismo oficial competente.7. Certificado que acredite que non se teñen antecedentes penais por delitos dolosos.8. Estar en posesión do permiso de conducir da clase C 9. Reunir as condicións físicas necesarias para a prestación do servizo e non encontrarse en ningún dos supostos de exclusión médica definidos para o posto de bombeiro-condutor. Aportarase certificado médico. Todos os requisitos esixidos deberán reunirse o día en que finalice o prazo de presentación de instancias e manterse durante toda a duración do proceso selectivo. Así mesmo, deberán posuírse durante o procedemento de selección ata o momento do nomeamento e deberán acreditarse formalmente con carácter previo.5.–SISTEMA SELECTIVO. O proceso selectivo que se seguirá para a selección das persoas integrantes desta bolsa será o de concurso-oposición, de conformidade co disposto no art.10.2 en relación co 61.6 e 61.7 do Real decreto 5/2015, do 30 de outubro, polo que se aproba o texto refundido da Lei do estatuto básico do empregado público.6.–FASE DE CONCURSO.1. A fase de concurso, que non terá carácter eliminatorio, será a primeira obxecto de valoración.2. Publicada a lista definitiva de aspirantes admitidos, o Tribunal reunirase en sesión non pública a efectos da súa constitución e de valorar os méritos alegados e debidamente acreditados. O resultado da valoración farase público, mediante a súa exposición no Taboleiro de anuncios do Consorcio e no Taboleiro de anuncios da sede electrónica (https://sede.cciacoruna.com/gl/informacion/tablon/), con anterioridade á realización do exercicio da fase de oposición e ata a resolución final do proceso selectivo.3. Deberá estarse en posesión dos méritos alegados, como máximo, na data de expiración do prazo concedido para a presentación de instancias.4. O Tribunal en ningún caso poderá valorar o non achegado e probado polos aspirantes na documentación aportada coa instancia, sen que sexa posible a concesión de prazo ningún para emendas ou correccións con posterioridade ao día do remate do prazo de presentación daquela.5. Os méritos que se acrediten serán valorados segundo se reflicte no anexo I.7.–FASE DE OPOSICIÓN.1. O tribunal publicará os sucesivos anuncios para a realización das probas físicas no Taboleiro de anuncios do Consorcio e no taboleiro de anuncios da sede electrónica (https://sede.cciacoruna.com/gl/informacion/tablon/)2. A fase de oposición constará de dúas (2) probas físicas que serán as seguintes: 2.1.–CARREIRA DE 1.600 METROS.  Capacidade que se avalía: resistencia cardiorrespiratoria, estimación do V02máx.  Xustificación: o rendemento na carreira de 1.600 m foi establecido como un parámetro válido para a estimación do V02 máximo en adultos (Cureton, Slonier et al.1995).  Protocolo: percorrer no menor tempo posible unha distancia de 1.600 m nunha pista plana de 200 m. Para os efectos de descualificación, aplicarase o regulamento da I. A. A. F. (Federación Internacional de Atletismo). Permitirase un só intento.  Baremos: 2.2.–PRES DE BANCA EN (45”) SEGUNDOS, CON 40 KG (homes) OU 25 KG (mulleres).  Capacidade avaliada: forza extensora do tren superior, resistencia anaeróbico táctica do tren superior.  Xustificación: esta proba avalía a forza resistencia do tren superior, dada a súa duración solicita a resistencia anaeróbica táctica e o seu rendemento dependerá da capacidade para tolerar altas concentracións de lactato no tren superior (Heyward, 2006). Biomecanicamente solicita os extensores do cóbado (tríceps), flexores e adutores do ombro (dotoides anterior, medio e pectoral) e músculos do tórax (serrato maior e pectoral maior).  Protocolo: dende a posición inicial (deitado/a no banco, ombros en abdución 90.º e cóbados flexionados 90.º) determinarase o agarre que permita situarse na posición descrita. Unha vez determinado o agarre, o/a aspirante colocará a barra apoiada no peito. A proba consistirá en realizar o número máximo de repeticións en 45” con un peso de 40 kg para os homes e 25 kg para as mulleres. En cada repetición deberanse estender os cóbados totalmente e tocar coa barra no peito. Permitirase un só intento.  Baremo: Ámbalas dúas probas serán cualificadas como Apto/a ou Non Apto/a.8.–DESENVOLVEMENTO DAS PROBAS DA FASE DE OPOSICIÓN.1. As probas realizaranse a porta pechada sen outra asistencia que a dos aspirantes, membros do tribunal e os colaboradores e especialistas designados.2. Os aspirantes deberán acudir ás probas nas horas e datas fixadas ao efecto, sen posibilidade de aprazamento calquera que fora a causa que lles impedise acudir, excepto que a escusa sexa posible por ter amparo nun precepto legal, así como no suposto de aspirantes embarazadas ou en período de parto ou postparto debidamente acreditados.3. O Tribunal requirirán aos aspirantes, no momento da realización das probas físicas, que acrediten, a súa identidade para o que deberán estar provistos do documento nacional de identidade, permiso de condución ou pasaporte; e que reúnen as condicións físicas necesarias para a realización das mesmas, para o que deberán presentar un informe de saúde que acredite esta condición.9.–PRESENTACIÓN DE INSTANCIAS. As persoas interesadas presentarán a solicitude de inscrición segundo o modelo que se xunta ás presentes bases como anexo, que estará a disposición das persoas interesadas no Rexistro Xeral de Consorcio e na páxina web do consorcio: https://cciacoruna.com e na sede electrónica.1.–Lugar e prazo de presentación de solicitudes: presentaranse no Rexistro Xeral do Consorcio (Polígono Industrial de Bértoa, Rúa do Bronce, parcela G2, 15100 - Carballo - A Coruña) ou a través das fórmulas establecidas no art.16.4 da Lei 39/2015, do 1 de outubro, reguladora do procedemento administrativo común das administracións públicas, no prazo de sete días naturais, contados a partir do seguinte á publicación deste anuncio no Boletín Oficial da Provincia da Coruña. Se a solicitude non se presenta no Rexistro do Consorcio, deberá poñelo en coñecemento da entidade mediante correo electrónico (registro@cciacoruna. gal) antes de rematar o prazo de presentación de solicitudes.2.–Documentación. A instancia acompañarase da seguinte documentación:  Fotocopia dos documentos acreditativos da nacionalidade da persoa aspirante: DNI, pasaporte, tarxeta de residencia, así como calquera outro documento acreditativo da nacionalidade co alcance do establecido no artigo 57 do RD lexislativo 5/2015, do 30 de outubro, polo que se aproba o texto refundido da Lei do estatuto básico do empregado público.  Declaración responsable de reunir os requisitos esixidos na convocatoria.  Acreditación, no seu caso, de estar en posesión do certificado de cualificación profesional como bombeiro, curso de formación para bombeiros de novo ingreso, impartido pola AGASP, ou titulación equivalente, mediante a copia da titulación acreditada  Méritos alegables, deberán vir acompañados da seguinte documentación: a) EXPERIENCIA PROFESIONAL: 1. Experiencia profesional como bombeiro na administración pública:  Certificado de prestación de servizos na administración correspondente, no posto de bombeiro, onde figure o tempo de prestación de servizos neste posto de traballo acompañada de vida laboral actualizada expedida pola Tesourería Xeral da Seguridade Social.2. Experiencia profesional como bombeiro en empresas privadas concesionarias do servizo de extinción de incendios e salvamento ao servizo das administracións públicas:  Contrato de traballo, nóminas, certificado de empresa ou calquera outro documento expedido pola empresa que permita acreditar que o posto de traballo desempeñado foi o de bombeiro, acompañado de vida laboral actualizada expedida pola Tesourería Xeral da Seguridade Social.3. Experiencia profesional como persoal de extinción de incendios nos servizos de extinción de incendios forestais de Galicia ou en empresas participadas pola administración (Tragsa, Seaga, …).  Certificado de prestación de servizos como persoal de extinción de incendios forestais expedido polo servizo de extinción de incendios do que se trate, acompañada de vida laboral actualizada expedida pola Tesourería Xeral da Seguridade Social.4. Prestación de servizos como voluntario de Protección Civil nunha agrupación de voluntarios de protección civil da Comunidade Autónoma oficialmente rexistrada.  Certificado expedido polo representante da agrupación de voluntarios de Protección Civil debidamente rexistrada, onde conste o tempo de servizos prestados como voluntario. b) SUPERACIÓN DE PROBAS SELECTIVAS: 1. Superación de probas selectivas para cubrir en propiedade, ou de forma interina, prazas de bombeiro que efectuase calquera administración pública:  Certificado de participación ou superación, no seu caso, das probas selectivas expedido pola administración respectiva indicando denominación da proba, data de realización e puntuación obtida en cada un dos exercicios completos (probas físicas, probas prácticas, exame teórico). 2. Superación de probas selectivas nas convocatorias realizadas por empresas privadas concesionarias do servizo contra incendios e salvamento ao servizo das administracións públicas:  Certificado de participación ou superación, no seu caso, das probas selectivas expedido pola empresa privada concesionaria deste servizo indicando denominación da proba, data de realización e puntuación obtida en cada un dos exercicios completos (probas físicas, probas prácticas, exame teórico) c) FORMACIÓN.1. Título de formación profesional do ciclo medio de Emerxencias e Protección Civil ou titulación equivalente.  Deberá presentarse a copia da titulación acreditada 10.–TRÁMITE DE ADMISIÓN. Expirado o prazo de presentación de solicitudes, no prazo máximo de TRES DÍAS NATURAIS, ditarase a resolución na que se aprobará a listaxe provisional das persoas admitidas e excluídas (con mención expresa do motivo de exclusión no seu caso), esta publicarase no taboleiro de anuncios do Consorcio, na páxina web da entidade (https://cciacoruna.com) e na sede electrónica, concederáselle ás persoas aspirantes un prazo de 3 DÍAS HÁBILES para a corrección de solicitudes e presentación de reclamacións. Logo de transcorrer o devandito prazo sen que se formule ningunha reclamación, a listaxe será definitiva automaticamente sen necesidade de nova resolución nin publicación. Así mesmo, xunto á publicación das listaxes provisionais será obxecto de publicación a composición do tribunal cualificador. Contra o nomeamento dos membros deste tribunal poderase presentar no prazo de TRES DÍAS HÁBILES solicitude de recusación. Despois de transcorrer o devandito prazo sen que se formule ningunha reclamación, a composición será definitiva automaticamente sen necesidade de nova resolución nin publicación.11.–VALORACIÓN DAS PERSOAS ASPIRANTES. O tribunal, con base na documentación presentada polas persoas aspirantes, valorará a súa puntuación.12.–CUALIFICACIÓN DEFINITIVA. O concurso será valorado conforme ás puntuacións establecidas no ANEXO I das presentes bases. A cualificación final virá determinada pola suma das puntuacións obtidas nos distintos apartados do concurso, sempre que se teñan superadas as probas físicas. En caso de empate a orde será establecida atendendo á maior puntuación no apartado de experiencia, e en caso de persistir o empate, primará a superación de procesos selectivos para prazas en propiedade, e se aínda así persistise o empate estaríase á puntuación obtida no apartado de formación, e no seu defecto, mediante sorteo. A valoración da fase de concurso só computará para quen alcance a condición de apto/a nas probas físicas.13.–CURSO DE FORMACIÓN. Rematada a fase de concurso-oposición, si se dese o caso, todo aquel persoal seleccionado que non acredite ter traballado como bombeiro na administración pública ou en empresas privadas concesionarias de servizos de prevención e extinción de incendios; non teña acreditado o certificado de cualificación profesional como bombeiro ou non teña realizado o curso de formación para bombeiros de novo ingreso, deberá asistir a un curso de formación sobre materias e habilidades relacionadas co posto o que se opta. Dito curso terá un forte compoñente práctico, versará sobre extinción de incendios urbanos e industriais, mercadorías perigosas, operacións de salvamento vertical, espazos confinados e intervención en accidentes de tráfico. Rematado o mesmo deberase superar unha proba de avaliación sobre a formación recibida.14.–CONFORMACIÓN DA BOLSA DE EMPREGO. A bolsa de emprego estará conformada polo número de efectivos que superen a fase de concurso e oposición, e no seu caso, a superación da proba de avaliación do curso de formación ao que se fai referencia no apartado anterior. Feito o chamamento, a persoa aspirante que obtivera a mellor puntuación deberá presentar a documentación, orixinal ou compulsada, a que fai referencia a base 9.ª, no caso de que non se achegara no momento de presentación da instancia. A orde para o seu chamamento será a establecida pola suma total da fase de concurso. Non obstante, tendo en conta a urxencia de que a bolsa estea operativa a 01.01.2020, poderán realizarse chamamentos de aquelas persoas que teñan superada a fase de concurso-oposición e teñan acreditado calquera dos supostos que lle eximen da realización do curso de formación do base 11. Por outra banda, aqueles aspirante que deban realizar o curso de formación ao que fai referencia a base número 11, unha vez superada a proba de avaliación sobre a formación recibida durante o mesmo, serán incorporados á bolsa no posto que lle corresponda segundo a cualificación obtida na fase de concurso.15.–TRIBUNAL CUALIFICADOR. O tribunal cualificador destas probas selectivas axustarase, na súa composición, aos principios de imparcialidade e profesionalidade dos seus membros e tenderá, na medida do posible, á paridade entre muller e home, de conformidade co artigo 60 do Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público. O órgano de selección estará composto de presidencia e catro vogais e será asistido por un ou unha secretaria: a) PRESIDENCIA: Empregado/a público/a, funcionario/a ou laboral fixo/a, designado/a pola Presidencia do Consorcio. b) SECRETARÍA: A do Consorcio ou empregado/a público/a funcionario/a en quen delegue, que actuará con voz e sen voto. c) VOGAIS: Tres empregados/as públicos/as, funcionarios/as ou persoal laboral fixo, que estean a desempeñar as súas funcións nun servizo de extinción de incendios ou nun centro de formación e selección do persoal de extinción de incendios, designados pola Presidencia do Consorcio. Os membros do tribunal de selección poderán pertencer a calquera das administracións públicas. Todos os membros do tribunal de selección deberán posuír un nivel de titulación igual ou superior ao esixido para o ingreso na praza/posto/emprego convocado e pertencer ao mesmo grupo ou grupos superiores ao asimilado para a dita praza/posto/emprego. Os membros do tribunal cualificador deberán de absterse de formar parte deste cando concorran as circunstancias establecidas no artigo 23 da Lei 40/2015, do 1 de outubro, de réxime xurídico do sector público, comunicándoo ao Consorcio provincial. O nomeamento dos membros do tribunal incluirá o dos seus suplentes, a quen lles serán de aplicación as mesmas prescricións. O tribunal cualificador poderá solicitar a incorporación de asesores especialistas. Os anteditos asesores colaborarán co órgano de selección exclusivamente no exercicio das súas especialidades técnicas e terán voz, pero non voto. Cando o número de aspirantes así o aconselle, o tribunal cualificador poderá designar colaboradores administrativos, que baixo a supervisión da secretaría do tribunal permitan garantir un áxil e adecuado desenvolvemento do proceso selectivo. Contra os actos e decisións do tribunal cualificador, as persoas interesadas poderán interpoñer recurso de alzada perante a Presidencia do Consorcio, de conformidade co establecido no artigo 112.1.º da citada Lei 39/2015, do 1 de outubro, do procedemento administrativo común das administracións públicas, sen prexuízo da interposición de calquera outro recurso que se estime oportuno. O tribunal queda autorizado para resolver as dúbidas que se presenten durante o desenvolvemento da convocatoria, tomando os acordos necesarios para a boa orde do proceso selectivo, no caso de que non estea contemplado nas presentes bases.16.–FUNCIONAMENTO DA BOLSA. A inclusión na bolsa de emprego non outorga dereito ningún a favor das persoas incorporadas nela, senón exclusivamente expectativa de chamamento, nos casos en que se produzan vacantes ás que se refire esta e os órganos competentes do Consorcio acorden a súa cobertura. As persoas integrantes da bolsa deberán realizar un recoñecemento médico e cumprir coas obrigas de información en materia de prevención de riscos laborais con carácter previo ao exercicio da súa actividade. A negativa a realizar este recoñecemento, así como a recibir a información sobre riscos laborais, ou a non superación destas, suporá a inmediata exclusión da bolsa de traballo. A bolsa terá carácter rotatorio, establecéndose a relación laboral polo tempo estritamente necesario para a substitución dos traballadores do Consorcio, dentro das categorías previstas nestas bases. As contratacións faranse seguindo a orde establecida na bolsa, de xeito que a primeira contratación que se produza será a da primeira persoa na listaxe. Finalizada a relación laboral que se orixine o bolseiro incorporarase inmediatamente á bolsa, correspondéndolle o posto que ocupaba segundo a súa puntuación obtida no concurso. A forma normal de localización será vía correo electrónico, sistemas de mensaxería instantánea (WhastApp, Telegram, etc) ou chamada telefónica, de conformidade cos datos consignados na solicitude, que deberán ser debidamente comunicados por escrito en caso de cambio ou variación, sendo responsabilidade exclusiva da persoa solicitante tanto os erros na súa consignación como a falta de comunicación de calquera cambio. Cando o Consorcio faga a dita comunicación concederase un tempo de 15’ (quince minutos) para a aceptación/non aceptación da proposta de substitución. En caso de realizarse un chamamento urxente, o xefe de Parque correspondente contactará telefonicamente, por orde, con todas as persoas integrantes da listaxe, e proporá ao primeiro co que se logre contactar, este deberá tomar posesión no prazo máis breve de tempo desde o momento en que reciba a notificación. Dos mencionados contactos (chamadas, correos electrónicos, whastApp, etc.) deberá quedar constancia. Ao persoal de bolsa seralle de aplicación a normativa vixente en materia de incompatibilidades. Será causa de baixa na bolsa: 1. Rexeitar unha oferta sen causa xustificada.2. Renunciar a un nomeamento despois de comprometerse a facelo, ou abandono do posto de traballo unha vez nomeado, sen causa de forza maior.3. Incumprimento das normas sobre incompatibilidades.4. Falsidade na documentación presentada.5. A non presentación da documentación precisa para a normalización do nomeamento.6. A revogación do nomeamento por motivos disciplinarios.7. A negativa a someterse a revisión médica e a información de riscos laborais, ou a non superación da revisión médica.8. A negativa a acudir a convocatorias de formación do Consorcio, salvo causa xustificada.9. O incumprimento sobrevido dos requisitos esixidos na base quinta desta convocatoria A baixa será para todo o período de vixencia da bolsa. Considéranse causas xustificadas para rexeitar unha oferta, non dando lugar a baixa na bolsa: – Estar traballando cando se lle realice a oferta. – Estar en situación de incapacidade temporal, maternidade ou paternidade ou risco durante o embarazo.17.–TRANSPARENCIA NA XESTIÓN DA BOLSA. Dos nomeamentos derivados desta bolsa de traballo, así como do estado de xestión dela darase conta aos representantes dos traballadores con carácter trimestral. As persoas integrantes da bolsa de emprego terán dereito a coñecer, en calquera momento, o posto ordinal que ocupan, así como os postos de traballo que foron substituídos a través da bolsa.18.–VINCULACIÓN DAS BASES. As presentes bases vinculan o Consorcio, o tribunal de selección e a quen participe no proceso selectivo. Tanto as bases, como cantos actos administrativos deriven da convocatoria e da actuación do tribunal de selección poderán ser impugnados polas persoas interesadas nos casos, prazos e forma establecida na Lei do procedemento administrativo común das administracións públicas.19.–REXIME DE RECURSOS. Contra estas bases, que poñen fin á vía administrativa, as persoas interesadas poderá interpoñer recurso potestativo de reposición perante a Presidencia do Consorcio, no prazo dun mes contado a partir do día seguinte á súa publicación. Tamén se poderá interpoñer alternativamente recurso contencioso-administrativo perante o Xulgado do Contencioso-Administrativo con sede na Coruña no prazo de dous meses, de conformidade co establecido nos artigos 8, 10 e 46 da Lei 29/1998, do 13 de xullo, reguladora da xurisdición contencioso-administrativa, sen prexuízo de que as persoas interesadas poidan interpoñer calquera outro recurso que sexa procedente e estimen oportuno. ANEXO I MÉRITOS OBXECTO DE VALORACIÓN O tribunal valorará os méritos subministrados polas persoas aspirantes, de acordo co seguinte baremo: A) EXPERIENCIA PROFESIONAL (máximo 75 puntos) 1. Experiencia profesional como bombeiro na administración pública (máximo 30 puntos) Valorarase con 1,5 puntos por mes completo traballado como bombeiro, nos dez anos anteriores a esta convocatoria, xa sexa funcionario ou persoal laboral, en corpos de bombeiro pertencentes a calquera administración pública. Non se valorará o tempo de prácticas. Proporcionalmente, valorarase o tempo de traballo inferior ao mes completo.2. Experiencia profesional como bombeiro en empresas privadas (máximo 30 puntos). Valorarase con 1 punto por mes completo traballado como bombeiro en empresas privadas concesionarias do servizo de extinción de incendios e salvamento ao servizo das administracións públicas, dentro dos dez anos anteriores á presente convocatoria. Non se valorará o tempo de prácticas. Proporcionalmente, valorarase o tempo de traballo inferior ao mes completo.3. Experiencia profesional como persoal de extinción de incendios forestais dos servizos públicos de extinción de incendios, incluídas as empresas participadas pola administración (Tragsa, Seaga, etc.), (máximo 5 puntos). Valorarase con 0,2 puntos por mes completo traballado como persoal de extinción de incendios forestais, dentro dos 10 anos anteriores á presente convocatoria. Non se valorará o tempo de prácticas. Proporcionalmente, valorarase o tempo de traballo inferior ao mes completo.4. En aplicación do disposto na Lei 5/2007, terase en conta o tempo de prestación de servizos a partir dun ano como persoa voluntaria inscrita nunha agrupación de voluntarios de Protección Civil oficialmente rexistrada segundo se establece no Decreto 56/2000, do 3 de marzo (máximo 5 puntos). Valorarase con 0,1 por cada mes completo de servizos prestados como persoa voluntaria de Protección Civil, debidamente acreditado, contado a partir dun ano de prestación de servizos, e dentro dos 10 anos anteriores á presente convocatoria.5. Experiencia profesional como persoal dun servizo municipal de Protección Civil ou por ter sido membro dun GES ou GRUMIR (máximo 5 puntos) Valorarase con 0,5 puntos por mes completo traballado como persoal dun servizo municipal de Protección Civil ou por ter sido membro dun GES ou GRUMIR. B) SUPERACIÓN DE PROBAS SELECTIVAS (máximo 20 puntos) 1. Outorgarase 2 puntos pola superación de cada un dos exercicios completos (probas físicas, probas prácticas e exame teórico) dentro das probas selectivas establecidas nas convocatorias para cubrir en propiedade ou como interino de prazas de bombeiros, que se efectuasen por calquera administración pública dentro dos 10 anos anteriores á presente convocatoria.2. Outorgarase 0.5 puntos pola superación de cada un dos exercicios completos (probas físicas, probas prácticas e exame teórico) dentro das probas selectivas establecidas nas convocatorias para cubrir prazas de bombeiros, que efectuase calquera empresa privada concesionaria do servizo contra incendios e salvamento ao servizo da administración pública. C) FORMACIÓN (máximo 5 puntos) 1. Concederanse 5 puntos a aquelas persoas aspirantes que acrediten estar en posesión do título de formación profesional do ciclo medio de Emerxencias e Protección Civil ou titulación equivalente. ANEXO II MODELO DE SOLICITUDE PARA PARTICIPAR NO PROCEDEMENTO SELECTIVO PARA CREAR UNHA BOLSA DE EMPREGO TEMPORAL DE BOMBEIRO-CONDUTOR PARA ATENDER NECESIDADES TEMPORAIS E INTERINIDADES NO CONSORCIO PROVINCIAL CONTRA INCENDIOS E SALVAMENTO DA CORUÑA IDENTIFICACIÓN DA PERSOA INTERESADA SEGUNDO.–Publicar o anuncio da convocatoria e o texto íntegro das bases reguladoras das probas selectivas no Boletín Oficial da Provincia, no taboleiro de anuncios do Consorcio e no da sede electrónica, seguindo o disposto nas bases.>> En carballo, a 12 de decembro de 2019. O presidente Asdo: Valentín González Formoso